दूसरी तरफ खनन व स्टोन क्रेशर माफियाओं का प्रशासन एवं स्थानीय पुलिसकर्मी के साथ अनोखा गठजोड़ सामने आया है। शाहपुर शीतला खेड़ा स्थित एक स्टोन क्रेशर के द्वारा 30×20 मीटर की खेती की भूमि को मशीनों से खोदकर 15 फुट गड्ढ़ा बना दिया गया है और उस समय भी लोडर से अवैध खनन कर माल स्टोन क्रेशर पर ले जाया जा रहा था जिसका प्रमाण विडियो रिकार्डिंग बनाने हेतु उसी गाँव का एक युवा गया तो स्टोन क्रेशर वालों ने उसे पकड़कर उसके साथ हाथापाई कर दी उल्टा पुलिस बुला लिया और उसका मौबाईल छीनकर उस विडियो को हटा दिया और पुलिस के सामने धमकी दी कि कोई उसके काम नहीं आयेगा। युवक ने इसकी शिकायत श्रीमान मुख्य सचिव, श्रीमान पुलिस महानिदेशक एवं वरिष्ठ पुलिस अधीक्षक से की है। इस पत्र में इस युवक ने खनन से हो रहे अपूरणीय क्षति का जिक्र अपनी ही भाषा में साफ व स्पष्ट रूप से किया है। इस घटना में एक दारोगा संग तीन पुलिस कर्मियों के नाम आ रहे हैं जो इस प्रकार हैः- अमित रावत, विनोद और राठी, ये तीनों भिक्कमपुर चैकी पर तैनात बताये जा रहे हैं। इन तीनों ने अपने सामने अवैध खनन होते हुए भी उसके विरुद्ध कार्यवाही करने की बजाये स्टोन क्रेशर मालिकों से कृत्य कृत्य होकर उसके गैरकानूनी कार्यों को प्रश्रय दिया।